text: Landsbyerne dør, fordi de ikke kan låne penge
  12 august 2013 kl. 06.50
  I morgen vil foreningen af landsbyer mødes med ministeren for landdistrikterne Carsten Hansen. Anledningen er, at det nærmest er umuligt at låne penge, hvis man vil købe et hus på landet.
  Det er meget svært at få finansieret et boligkøb på landet.
  Også iværksættere har svært ved at låne penge, og det samme gælder for virksomheder.
  - Der er i dag på landet mange ?til salg? skilte, og hver dag kommer nye til. Et lokalsamfund, der på grund af manglende lånemuligheder ikke kan sælge og købe boliger, sygner hen. Sælger vil være stavnsbunden, og køber kan ikke låne og flytte til lokalsamfundet, siger Carsten Abild, der er formand for Landsbyerne i Danmark.
  Derfor vil han drøfte finansieringsmuligheder med Carsten Hansen.
  